Temeljem članka 20 a Zakona o izmjenama i dopunama Zakona o radu (Sl. novine F BiH 89/18), Uredbe o postupku prijema u radni odnos u Javnom sektoru u F BiH (Sl. novine F BiH br. 13/19 od 27.02.2019. godine), Zakona o pravima razvojačenih branitelja i članova njihovih obitelji (Sl. novine F BiH br.54/19), članka 36 i 37 Statuta Javnog poduzeća Hrvatske telekomunikacije d.d. Mostar, članka 8 i 9 Pravilnika o radu Javnog poduzeća Hrvatske telekomunikacije d.d. Mostar, Priloga V Pravilnika o raduJavnog poduzeća Hrvatske telekomunikacije d.d. Mostari Odluke Uprave Javnog poduzeća Hrvatske telekomunikacije d.d. Mostar broj: UD-3-51-27-1/19 od 30.10.2019. godine, JP Hrvatske telekomunikacije d.d. Mostar, raspisuje

**J A V N I O G L A S**

**za prijem vježbenika u radni odnos na određeno vrijeme radi stručnog osposobljavanja za samostalan rad**

**DIREKCIJA ZA POKRETNU MREŽU**

1. **Tehničar za kabelsku mrežu i usluge 3, Grupa za kabelsku mrežu i usluge 4, Odjel za upravljanje kabelskom mrežom i uslugama 2, Regija Sjever, DPM - 1 (jedan) izvršitelj, mjesto rada Jajce, na 6 (šest) mjeseci**

**Opis posla:**

* Obavlja preventivna i redovna mjerenja na kabelskim mrežama i na CPE terminalnoj opremi
* Pravovremeno otklanja kvarove na CPE terminalnoj opremi ili pravovremeno eskalira poštujući interne procedure i procese
* Osigurava tehničku mjernu dokumentaciju za komisijski prijam novoizgrađenih kabelskih mreža
* Instalira i održava CPE terminalnu opremu u pristupnoj kabelskoj mreži
* Pruža podršku korisnicima i vrši podešavanja CPE terminalne opreme
* Sudjeluje u izradi projekata i mini projekata za kabelske mreže
* Sudjeluje i nadzire izgradnju i rekonstrukciju kabelskih mreža koristeći alate i mjerne instrumente
* Prikuplja podatke o telekomunikacijskoj infrastrukturi i opremi
* Osigurava tehničku podršku djelatnicima prodaje, službi za korisnike, terenskim ekipama, dobavljačima opreme, vanjskim suradnicima i partnerima u cilju bržeg i točnijeg uočavanja i rješavanja problema u pristupnoj mreži
* Osigurava ispravnu i ažuriranu dokumentaciju za podršku procesima i procedurama
* Dostavlja informacije o parametrima kabelske mreža za potrebe poslovnih odluka na rekonstrukciji i za uvođenja novih usluga
* Osigurava točne podatke za ažuriranje internih baza podataka
* Ažurira interne baze podataka
* Osigurava da tražena poslovna izvješća budu napravljena na brz i učinkovit način sukladno internim procedurama i procesima HT-a
* Sudjeluje u različitim projektima unutar i izvan odjela s ciljem pružanja podrške i rješenja vezanih uz kabelske mreže

**KORPORATIVNA JEDINICA PREDSJEDNIKA UPRAVE - DIREKTORA**

1. **Suradnik za centralizirane zajedničke nabave i naručivanje 2, Grupa za centralizirane zajedničke nabave i naručivanje, Odjel za nabavu, KJPU - 1 (jedan) izvršitelj, mjesto rada Mostar, na 10 (deset) mjeseci**

**Opis posla:**

* osigurava kreiranje narudžbenice/e-narudžbenice u SAP poslovnom sustavu, na osnovu jedne ili više odobrenih zahtjevnica koje su unijeli interni korisnici, a sukladno uvjetima iz ugovora o nabavi; narudžbenice temeljem ugovora moraju biti dokumentirane u elektroničkom obliku, te se moraju dostaviti dobavljaču jednim od raspoloživih i pravno valjanih načina elektronske komunikacije;
* realizira okvirne ugovore izdavanjem narudžbenice, sukladno zahtjevnici
* jamči točnost podataka u narudžbenici, prati da se ne prekorači vremenski rok trajanja i financijska vrijednost ugovora o nabavi, pravovremeno i opetovano izvješćuje voditelja nabavnog postupka odnosno predsjednika Povjerenstva koji je vodio predmetni postupka nabave i internog korisnika koji je inicirao sklapanje predmetnog ugovora o nabavi;
* sustavno prati i redovno izvještava sve interne korisnike o otvorenim narudžbenicama za koje nije potvrđen primitak.
* specijalist/stručnjak za naručivanje odgovara za točnost podataka pri kreiranju, promijeni ili storniranju narudžbenica temeljem ugovora o nabavi, te je o tome obavezan obavijestiti ugovorenog dobavljača.

**Uvjeti**

**Opći uvjeti:**

1. Da je državljanin BiH

2. Da ima navršenih 18 godina života

3. Da ima opću zdravstvenu sposobnost za obavljanje poslova navedenog radnog

mjesta (samo kandidat koji bude izabran dužan je dostaviti liječničko uvjerenje

kao dokaz da njegovo zdravstveno stanje i psihofizičke sposobnosti odgovaraju

uvjetima radnog mjesta na koje je izabran)

4. Da se protiv njega ne vodi kazneni postupak (samo kandidat koji bude izabran

dužan je dostaviti uvjerenje da se protiv njega ne vodi kazneni postupak)

**Posebni uvjeti:**

- za radno mjesto pod rednim brojem 1): SSS/IV, elektrotehnička škola, rad na računalu

- za radno mjesto pod rednim brojem 2): VŠS/VI, prvi ciklus visokog obrazovanja, ekonomski fakultet, rad na računalu, spremnost na timski rad

Uz uredno popunjenu i vlastoručno potpisanu Prijavu na javni oglas **(obrazac prijave može se preuzeti na internet stanici Poduzeća –** [**www.hteronet.ba**](http://www.hteronet.ba) **i u uredu protokola, na adresi Kneza Branimira b.b. Mostar)**,

dostaviti slijedeću dokumentaciju:

* životopis,
* uvjerenje o državljanstvu,
* izvod iz matične knjige rođenih,
* diplomu/svjedodžbu,

(ukoliko je diploma/svjedodžba stečena u nekoj drugoj državi nakon 06.04.1992. godine, obvezno dostaviti i ovjerenu kopiju nostrificirane/priznate diplome/svjedodžbe)

* izjavu kandidata da nema radnoga iskustva u struci

**Prioritet pri zapošljavanju pod jednakim uvjetima imaju osobe iz članka 2 Zakona o pravima razvojačenih branitelja i članova njihovih obitelji (Službene Novine F BiH broj 54/19)**

**Kandidati koji se pozivaju na prioritet pri zapošljavanju sukladno Zakonu o pravima razvojačenih branitelja i članova njihovih obitelji (Službene novine F BiH broj 54/19) dužni su dostaviti dokaze o prioritetu upošljavanja i to:**

* Dokaz da su nezaposleni
* Dokaz da imaju status razvojačenog branitelja

Dokumentacija se dostavlja u originalu ili ovjerenim kopijama. Ukoliko kandidati dostavljaju dokumentaciju u ovjerenoj kopiji, ovjerene kopije ne smiju biti starije od 6 mjeseci.

Kandidati koji se prijavljuju na više radnih mjesta podnose prijavu za svako radno mjesto pojedinačno i uz svaku prijavu dostavljaju traženu dokumentaciju. U tom slučaju, dovoljno je uz jednu prijavu dostaviti originale ili ovjerene kopije dokumentacije, dok u drugim prijavama mogu dostaviti obične kopije dokumentacije s naznakom prijave u kojoj se nalaze originali ili ovjerene kopije zahtijevane dokumentacije.

Neuredne, nepotpune i ne blagovremene prijave bit će odbačene zaključkom. Kandidati čije su prijave uredne, potpune i blagovremene biti će pismenim putem obaviješteni o mjestu, datumu i vremenu održavanja ispita.

Ako kandidat koji je uredno pozvan ne pristupi ispitu smatra se da je povukao prijavu na oglas.

**Prijave na oglas s potrebnom dokumentacijom u zatvorenoj omotnici dostaviti u roku od 8 (osam) dana od dana objavljivanja u dnevnoj novini Oslobođenje.**

**Kandidat je obvezan na poleđini omotnice naznačiti svoje ime, prezime i adresu**

**Prijave se dostavljaju poštom ili osobno putem protokola na adresu:**

***JP* Hrvatske telekomunikacije d.d. Mostar*, Kneza Branimira b.b., 88 000 Mostar, sa naznakom: Prijava na javni oglas za prijem vježbenika na radno mjesto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,***

***(naziv radnog mjesta)***

***pod rednim brojem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***(redni br. u javnom oglasu)***

**Izbor iz reda prijavljenih kandidata koji ispunjavaju uvjete oglasa izvršit će se sukladno Zakonu o radu F BiH, Uredbi o postupku prijema u radni odnos u javnom sektoru u F BiH, Zakonu o pravima razvojačenih branitelja i članova njihovih obitelji, Pravilniku o radu Javnog Poduzeća Hrvatske telekomunikacije d.d. Mostar** **i Odluci Uprave Društva**